Missatge: Vinga va, jo començo, cada aportació només pot fer servir un màxim de 50 paraules, un darrera l'altre ha d'anar allargant la història. Recordo que vam fer això a primer d'EGB però amb frases, i vam fer un conte que es deia "l'eriçó sense punxes" molt mític va ser.   Començo:   "Havia estat un final de tarda força accidentat, la pluja m'havia agafat enmig de trajecte per tornar a casa, i aquella caca de quisso només l'he vist quan ja era a la sola de la sabata...."

Resposta: "Havia estat un final de tarda força accidentat, la pluja m'havia agafat enmig de trajecte per tornar a casa, i aquella caca de quisso només l'he vist quan ja era a la sola de la sabata...."   Esperant que el dia següent anés millor, vaig preparar tot el material que havia de portar a la feina per acabar el projecte sobre com fomentar l'ús de cada racó del llit de la nostra cambra...     Remenant i endreçant l’habitació, vaig voler fer una mica de neteja a sota del llit, però... sorpresa va ser la meva en constatar què... allà dins hi havia un parell d’ulls molt grossos mirant-me!!! Un dels quals semblava haver-me fet l’ullet! Què redimonis era??? Vaig estar a punt de xisclar de por, però... vaig fer el cor fort i amb el pal de l’escombra vaig tocar “allò” i aquell “allò” va deixar anar un dèbil “aix”...   No podia ser... No, no era possible. "Avi? Avi, es pot saber què fas sota el llit?" Era el meu avi que havia perdut les ulleres i les piles del sonotone se li havien esgotat. "No trobo les ulleres nena... per'qui no estan". Sí avi... això segur. Vaig recollir la maleta i els articles del tapersex, i vaig acompanyar l'avi a baix.